Hatsune Miku

– Cyrpton Future Media tərəfindən istehsal olunmuş vokaloid proqramı və onun rəsmi moe, 16 yaşlı qız personajı.

 İstehsal 
Hatsune Miku 31 avqust 2007-ci ildə Crypton Future Media şirkəti tərəfindən istehsal olunub. Onun səsinin sintezi üçün qadın müğənninin rəqəmsallaşdırılmış səsi ilə yanaşı Yamaha Corporation şirkətinə məxsus olan Vocaloid proqramından istifadə olunur. Vizual obrazı isə yaponiyalı illüstrator Kei Qaro tərəfindən hazırlanıb. Hatsune Mikunun səsinin əsası üçün yapon seyyusu Saki Fucitanın səsi seçilib.

Mikunun oxuduğu mahnılar, əsasən J-pop və Dans-pop Lakin bəzən J-Rock və digər üslublara da rast gəlmək olar. Saçının rəngi adətən firuzəyi və ya akvamarin rəngində olur və çox vaxt əlində uzun yaşıl soğan tutur. Rəsmi məlumatlara görə, Hatsune Mikunun 16 yaşı var və onun boyu 158 sm, çəkisi isə 42 kq-dır.

2 iyul 2009-cu il tarixində Hatsune Mikunun ilk videooyunu "Hatsune Miku: Project DIVA" Playstation Portable platforması üçün buraxılmışdır. Oyun qeyri-adi "Rhytm-game" üslubunda hazırlanıb. Oyun zamanı Miku mahnıları oxuyarkən oyunçu konsolun düymələrini elə basmalıdır ki, Miku musiqinin hər bir sözünü sona qədər oxuya bilsin. Əgər hər hansı bir düymə gec basılarsa mahnı sözləri səslənmir və o uğursuz alınır. Oyun çox böyük populyarlıq qazandığı üçün onun növbəti hissələri də buraxılmışdır. Son oyun isə, Playstation Vita və Playstation 3 oyun konsolları üçün buraxılıb və adı "Hatsune Miku Project Diva X" adlanır. Oyun müasir qrafika və çoxsaylı mahnı kolleksiyası ilə fərqlənir.

 Populyarlıq 
Kospley aləmində də Hatsune Mikunun obrazları çox populyardır.

Hatsune Miku yarandığı gündən etibarən həm Yaponiyada, həm də bütün dünyada getdikcə populyar olmağa başlamışdır. Bu səbəbdən onu 3D holoqrafiya texnologiyası vasitəsi ilə Miku bir çox ölkələrdə canlı konsertlərlə çıxış edir. Konsertlərin demək olar ki, hamısından video fraqmentləri Youtube kanalında izləmək olar.

Hatsune Miku ABŞ-nin "Devid Letterman ilə axşam şousu" televiziya verilişində də çıxış edib.

 İstinadlar 

 Xarici keçidlər 
 Crypton Future Media rəsmi veb-saytı 

Kateqoriya:2007-ci ildə tanıdılan personajlar
Kateqoriya:Uydurma müğənnilər
Kateqoriya:Yaponiya populyar mədəniyyəti
Kateqoriya:Videooyunlarda yeniyetmə personajlar
Kateqoriya:Videooyun talismanları
Kateqoriya:Qadın videooyun personajları